Predkladacia správa

 
  	Návrh na vymenovanie členky Dozornej komisie Slovenského rozhlasu a člena Dozornej komisie Slovenskej televízie vládou Slovenskej republiky sa predkladá na základe zákona č. 619/2003 Z. z. o Slovenskom rozhlase v znení zákona č. 587/2006 Z. z. a zákona č. 16/2004 Z. z. o Slovenskej televízii v znení zákona č. 588/2006 Z. z..
 
	Podľa § 16 ods. 1 zákona č. 619/2003 Z. z. a § 16 ods. 1 zákona č. 16/2004 Z. z. vláda Slovenskej republiky vymenuje jedného člena Dozornej komisie Slovenského rozhlasu a jedného člena Dozornej komisie Slovenskej televízie. 
	Funkčné obdobie Ing. Márie Caletkovej, vymenovanej za členku Dozornej komisie Slovenského rozhlasu vládou Slovenskej republiky dňa 31. marca 2004 uplynie 31. marca 2007.
Funkčné obdobie Ing. Miroslava Galamboša, vymenovaného za člena Dozornej komisie Slovenskej televízie vládou Slovenskej republiky dňa 31. marca 2004 uplynie 31. marca 2007.
	Navrhovaní kandidáti spĺňajú kritériá, ktoré na člena Dozornej komisie kladie zákon a svojimi odbornými znalosťami a skúsenosťami spĺňajú predpoklady na úspešné plnenie funkcie v Dozornej komisii verejnoprávneho rozhlasu, resp. televízie. 
 	Navrhovaní kandidáti súhlasia so svojou kandidatúrou.
Na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ako aj s prihliadnutím na ochranu osobných údajov podľa zákona č. 428/2002 Z. z. o ochrane osobných údajov v znení neskorších predpisov, navrhujem osobné údaje uvedené v životopise nesprístupňovať.

Materiál, vzhľadom na jeho charakter, nebol predložený na medzirezortné pripomienkové konanie.
Predkladaný materiál nemá finančný, ekonomický, environmentálny vplyv, vplyv na zamestnanosť a na podnikateľské prostredie.